CELEX: 42021D0798
Language: sk
Date: 2021-04-21 00:00:00
Title: Rozhodnutie zástupcov vlád členských štátov (EÚ) 2021/798 z 21. apríla 2021, ktorým sa vymenúvajú dvaja sudcovia a dvaja generálni advokáti Súdneho dvora

19.5.2021   
               
               
                  SK
               
               
                  Úradný vestník Európskej únie
               
               
                  L 176/3
               
            
         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ) 2021/798
         z 21. apríla 2021,
         ktorým sa vymenúvajú dvaja sudcovia a dvaja generálni advokáti Súdneho dvora
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 253 a 255,
         keďže:
         
                     (1)
                  
                  
                     Funkčné obdobie štrnástich sudcov a šiestich generálnych advokátov Súdneho dvora sa skončí 6. októbra 2021.
                  
               
                     (2)
                  
                  
                     Je potrebné pristúpiť k vymenovaniam na obsadenie týchto funkcií na obdobie od 7. októbra 2021 do 6. októbra 2027.
                  
               
                     (3)
                  
                  
                     Pán Eugene REGAN bol navrhnutý na opätovné vymenovanie do funkcie sudcu Súdneho dvora.
                  
               
                     (4)
                  
                  
                     Pán Athanasios RANTOS bol navrhnutý na opätovné vymenovanie do funkcie generálneho advokáta Súdneho dvora.
                  
               
                     (5)
                  
                  
                     Pán Dimitrios GRATSIAS bol po prvýkrát navrhnutý na vymenovanie do funkcie sudcu Súdneho dvora.
                  
               
                     (6)
                  
                  
                     Pán Nicholas EMILIOU bol po prvýkrát navrhnutý na vymenovanie do funkcie generálneho advokáta Súdneho dvora.
                  
               
                     (7)
                  
                  
                     Výbor ustanovený v článku 255 Zmluvy o fungovaní Európskej únie zaujal kladné stanovisko k vhodnosti uvedených kandidátov vykonávať funkcie sudcu a generálneho advokáta Súdneho dvora,
                  
               PRIJALI TOTO ROZHODNUTIE:
         
            Článok 1
            Za sudcov Súdneho dvora sa na obdobie od 7. októbra 2021 do 6. októbra 2027 vymenúvajú:
            
                        —
                     
                     
                        pán Eugene REGAN,
                     
                  
                        —
                     
                     
                        pán Dimitrios GRATSIAS.
                     
                  
         
            Článok 2
            Za generálnych advokátov Súdneho dvora sa na obdobie od 7. októbra 2021 do 6. októbra 2027 vymenúvajú:
            
                        —
                     
                     
                        pán Athanasios RANTOS,
                     
                  
                        —
                     
                     
                        pán Nicholas EMILIOU.
                     
                  
         
            Článok 3
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 21. apríla 2021
            
               
                  predseda
               
               N. BRITO